text: Bloc de Joan Rangel: S'han acabat els temps en què CiU decidia el que era bo o dolent per a Catalunya
  S'han acabat els temps en què CiU decidia el que era bo o dolent per a Catalunya
  El primer Secretari del PSC i President de la Generalitat, José Montilla, ha volgut deixat clar avui que "s'han acabat els temps en què CiU decidia el que era bo o dolent per a Catalunya" i ha afegit que "el poc recolzament social que ha rebut el seu NO a l'acord de finançament, n'és la demostració més evident".
  A més, Montilla ha volgut transmetre avui el convenciment que l'acord de finançament "suposa un punt d'inflexió pel futur del país i que els socialistes tenim l'obligació de gestionar aquest futur, perquè ja hem demostrat que ningú no ens pot donar lliçons de com es defensa el país i els seu interessos".
  José Montilla ha fet aquestes declaracions a la reunió interparlamentària del PSC, on també ha recordat que "encara és l'hora que se senti una sola paraula de boca dels dirigents de Convergència i Unió per defensar Catalunya dels atacs que estan tornant a sortir de la dreta política i mediàtica" i ha criticat que "no deixa de ser contradictori que el partit que diu que tot ho fa en clau de país, no pronunciï ni una paraula per defensar-lo dels atacs dels que un dia van ser i poden tornar a ser els seus aliats". D'altra banda, Montilla ha tornat a demanar CiU que "se sumi a aquest acord que també s'hauria de fer seu i que reconeguin que és bo", a més de què "defensin el valor i la validesa de l'acord".
  Tanmateix, el líder socialista ha explicat com l'acord de finançament "suposa un èxit de l'Estatut i de la capacitat negociadora del govern d'Entesa, actuant de forma coordinada, i resistint els intents d'uns i altres de posar els interessos de partit per davant del benefici col·lectiu" i, d'igual manera, un "èxit de la societat catalana perquè ha demostrat el seu suport en els moments decisius, ja que quan ha calgut demostrar davant el govern d'Espanya que el que estàvem demanant era necessari i era de justícia", ha sentenciat Montilla.
  Per últim, el primer secretari dels socialistes catalans ha afirmat que "amb dues legislatures de governs d'esquerres s'ha avançat més en l'autogovern de Catalunya que en dues dècades de Governs de Convergència i Unió"; "perquè qui va impulsar el nou Estatut va ser un govern d'Esquerres de la mateixa manera que qui ha impulsat i aconseguit l'acord de finançament ha estat un govern d'Esquerres", ha conclòs Montilla.